«PSJ» klubi jamoa bosh murabbiyi Maurisio Pochettino iste’foga chiqarilgani haqida rasman ma’lum qildi. Foto: Getty Images «Klubimiz jamoa bosh murabbiyi Pochettino bilan hamkorlikni to‘xtatganini tasdiqlaydi. Maurisio va uning shtabiga hamkorlik uchun minnatdorchilik bildiramiz va keyingi faoliyatiga omad tilab qolamiz», - deyiladi Parij klubi bayonotida. Pochettino 2021 yilning yanvar oyida Tomas Tuxel o‘rniga «PSJ» bosh murabbiyiga aylangandi. Argentinalik 50 yoshli mutaxassis qo‘l ostida «PSJ» Fransiya chempioni va kubogi sohibi hamda mamlakat Superkubogini qo‘lga kiritdi. Kelishuv bekor qilingani uchun murabbiyga 15 million yevro tovon puli to‘lanishi kutilmoqda. Avvalroq, klubning yangi bosh murabbiyi etib Kristof Galte tayinlanishi mumkinligi haqida xabar berilgandi.